კრკონოშეს ეროვნული პარკი
კრკონოშეს ეროვნული პარკი (ჩეხ. Krkonošský národní park) — ეროვნული პარკი ჩეხეთის რესპუბლიკაში, ლიბერეცისა და ჰრადეც-კრალოვეს მხარეებში. გადაშლილია ქვეყნის უმაღლეს მთათა სისტემაში, კრკონოშეს მთებში. პარკს ასევე მიენიჭა იუნესკოს ბიოსფერული ნაკრძალის სტატუსი. ესაზღვრება პოლონეთში მდებარე კარკონოსზეს ეროვნულ პარკს. პარკის უმაღლესი მწვერვალია სნეჟკა (თოვლიანი მთა; 1602 მ), რომელიც ამავე დროს ჩეხეთის უმაღლესი წერტილია.